HolyPoison tagasi meeskonda | Kännuka Foorum\nTopic created · 37 Posts · 411 Views\nKontakt (vajalik discordi olemasolu): Discord HolyPoison#0496 / gmail hullpoison@gmail.com\nKogemused & oskused meeskonnatöö puhul (võib mainida serverite nimesi): Olin Kännuka meeskonnas Valvur ja Abistaja. Oskused on piisavad, et hakkama saada antud serveris. Olen olnud varem ka väga paljude serverite meeskonnaliige.\nMis on teie põhiline tegevus meie serveris (huvid, eelistused): Hetkel arendan enda ala.\nKas näete Kännukas midagi halba, kas midagi võiks juurde lisada, mis on valesti (alati saab parem olla): Tänu 1.15.1 saabumisele on hetkel palju vigu, Ma ei hakka loendama neid, aga näen, et juhtkond tegeleb sellega.\nPositiivsed & negatiivsed küljed (vähemalt 2 mõlemasse): Positiivseteks: Olen lahke, sõbralik ja oskan säilitada külma närvi. Negatiivsete alla võiks mainida eelneva lahkumise kaks põhjust: Kipun rääkima vahest teemadel, mis pole lubatud (Nüüd enam ei ole keelatud) ja võin veidi vastu rääkida rahvale. Negatiivseks on ka see, et ma võin vahest serverisse siseneda teistsuguses olekus (purjus). Püüan viimast vältida.\nKas olete kunagi Kännuka serveris karistada saanud: Jah, olen\nKui vastate jaatavalt, siis miks: Meeskond saab vaadata. Neid on suhteliselt palju. Aga ma ei otsi neid juurde ja olgem ausad, need ei ole karmimate asjade eest saadud.\nLisainfo (eelkõige sooviksime siit teada teie aktiivsust): /onlinetime 120h 42m (Avalduse kirjutamise ajal vaadatud).\nKui on võimalik, sooviks saada tagasi Abistaja kohale, sest ma sooviks rahvast aidata. Meeskonna listi vaadates on vaid üks abistaja ja kas jõuab igalepoole? Olgem ausad, me kõik teame, et Valvuri amet mul selge ja ka Abistaja amet.\nIgati poolt! Väga tore isik\nKuigi ma arvan, et iga isik peaks alustama valvurist.\nNagu ikka, jään kandideerimistel erapooletuks ning toon välja vaid mõned asjad.\nAbistajaks kandideerimine on mõeldud vaid Veteranidele. Kui soovid meeskonda saada, siis pead alustama ikkagi Valvurist.\nEi oska öelda, kas selle süüks võib lugeda alkoholi mõju all oleku või isikupära, aga ignoreerisid korduvalt juhtkonna manitsusi ning soovitusi. Mainin ka ära, et jõudsid lahkumisavalduse enne vormistada, kui ma kaas-juhtkonnaliikmetelt sinu demote'mise kohta vastuse sain.\nSinu lahkumisest on möödas umbes kuu aega, on see ikka piisav aeg? Oled suutnud oma tegude ja käitumise üle järgi mõelda?\nHolyPoison MODERAATOR last edited by @ Uqu\n@Summy Selle viimase ma jätan teie hinnata. Demote oleks põhjustanud mulle viimane situatsioon? Kui ma tegin "nalja" ühe liikme üle? Õigus?\nUqu last edited by @ HolyPoison\n@Summy Selge. Kirjutasin võimalikult selgelt teise punktile lisa, ehk küsimuse. Aga ei, Rahu. See siin ei ole chat. Las jääda.\n@HolyPoison Miks peaks sinu valmisolek olema meie otsustada? Sa pead ise teadma kas oled oma tegudest aru saanud või mitte. Ning demote oleksid sa saanud kõigi oma tegude eest kokku, mingid viimased situatsioonid ei olnud selleks eraldi põhjus.\n@Summy Selge. Kui ma siiski tegin avalduse, tähendab see, et ma olen valmis. (Mul eli reaalselt kaks valusat kuud) pikemalt antud lugu ei räägi. Ma usun, et mul polnud vaja õppida millestki, vaid end kokku võtta. Avaldust ma poleks esitanud, kui ma ei tuinneks valmis olekut. Teie otsustada jääb punkt, kas teie silmis on mu jutus iva või see tõsi. Teie otsustada jääb see, kas ma veel sobin meeskonda? See on juhtkonna ja mängijate otsustada. Ma saatsin avalduse lootuses, et saan võimaluse, kuid kui ei saa, Olen viimase kahe kuu jooksul tundnud, et edasi tuleb alati minna! Iga löök teeb tugevamaks!\nHolyPoison MODERAATOR last edited by @ Hwunz\n@Hwunz Kindlalt kohal.\nIsik tundub tore ja sõbralik.\nPoolt, serverisse inimesi vaja.\nHwunz last edited by @ HolyPoison\n@HolyPoison anna oma discord.


Mida rohkem raha, seda rohkem on rahulolematust - Arvamus - Põhjarannik\n4. veebruar 2015, 21:03\nRiik kulutab maksumaksja raha kultuurile järjest rohkem ja rohkem. Kulka summad on järjest suurenenud, ka majanduskriisi ajal. Valitsus valetab alati, statistika on alati poliitiline matemaatika. OECD materjale lugedes selgub, et Eestis kulutatakse avalikku raha kultuurile suhteliselt kõige rohkem - aga sinna kuuluvad maailma kõige rikkamad riigid.\nKultuurirahastamise määr ja rahulolematus sellega on võrdelises suhtes. Mida rohkem raha, seda rohkem rahulolematust. Kui ei kulutaks üldse, siis teemat ei eksisteerikski.\nMinu jutt on üheselt poliitiline. Iga poliitik, kes kultuuri rahastamisega tegeleb, saeb oksa, millel ise istub. Kui mõni huvirühm ei suuda endale paremat positsiooni välja kaubelda, siis tulevad süüdistused isiklikes huvides.\nEesti ühiskond on leige kõigi usundite suhtes, välja arvatud usk riiki. Eestlane võiks olla rahul siis, kui riigiametnik tuleb õhtul tema koju, tõmbab teki peale ja paneb kommi suhu. Hommikul pakub tassi auravat kohvi. Seepärast eeldatakse, et ka kultuuri peab rahastama riik ja just nimelt riik. Eraettevõtluses kultuuriasjade ajamisel nähakse saatanat.\nKui riiklikku kultuuriasutust püüda ümber korraldada eraõiguslikuks asutuseks, hakkavad ajakirjanduses ilmuma südantlõhestavad kirjutised sellest, kuidas vajalik institutsioon hävitatakse. Aga kui see ümberkorraldamine on lõpuks läbi viidud ja asutuses audit tehtud, selgub, et aastaid on riigi raha kuritarvitatud. Ühes Eesti teatris ei ostnud juht isegi koerarihma oma raha eest.\nKehtib arusaam: mida suuremad on summad, seda keerukamad ja täpsemad peavad olema jagamise reeglid. Aga alati see ei kehti. Kui ülikeerukaks aetud reeglistik võimaldab kedagi süüdistada formaalsuste mittetäitmiseks, siis hakatakse seda kasutama isiklikes majanduslikes huvides.\nKui avalik-õiguslikud ülikoolid - kes üliõpilaste pärast veriselt konkureerivad - kultuurialasid õpetavad, eeldatakse, et saadud kraadi premeeritakse inimväärilist palka maksva tööga, soovitavalt riigiasutuses. Seega avaldab see survet luua riiklikke töökohti niigi üleküllastunud kultuuriturul.\nKas debatt kultuuriraha jagamise üle puudutab ühiskonna vajadust uute teoste järele või rahulolematust oma sissetulekute tasemega? Ilmselt ja alati viimast.\nRein Langi ettekandest "Kultuuri riiklikust rahastamisest" eile toimunud kultuurkapitali konverentsil "Kultuur on kallis".